fr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu nb fr hu es hu hu hu hu hu hu hu hu hu hu hu hu en hu hu sk hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar en az ru sv ca hbs_lat de el es eu fa fr he it ja kk lt nl nb pl pt ru sl sv en fy uz zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. február 19.
Ugrás a navigációhoz Ugrás a kereséshez
Az andradit (kalcium-vas nezoszilikát) a IV. Szilikátok ásványosztályon belül a gránátcsoport ásvány együttesébe tartozik. Szabályos kristályrendszerben kristályosodik, leggyakrabban a rombdodekaéder és deltoidikozi-tetraéder lapjai jelennek meg kristályain. Szépen fejlett kristályait gyakran ékszer-kőnek is használják.
2 Kémiai és fizikai tulajdonságai
Brazíliában a 18. században fedezték fel, nevét a felfedezőről, José Bonifácio de Andrada e Silva portugál mineralógusról kapta.
Kémiai és fizikai tulajdonságai[szerkesztés]
Szimmetriája: szabályos kristályrendszerben, több tengely- és lapszimmetriája létezik.
Keménysége: 6,5–7,0 kemény ásvány (a Mohs-féle keménységi skála szerint).
Törése: kagylósan, könnyen törik
Fénye: üveg vagy gyantafényű.
Átlátszósága: átlátszó vagy áttetsző.
Melanit, sötétvörös vagy fekete kristályok. Elnevezése a fekete színre utal, gyászékszerként használták. Kémiailag: Ca FeTi(SiO4)3. Titániumandraditnek is nevezik.
Demontoid zöldes színű enyhe sárgás árnyalattal, melyet a krómszennyeződés okoz. Elnevezése a gyémánthoz való hasonlóságára utal. Az Urál-hegység középső szakaszán Jekatyerinburg közelében a Bobrovka folyó völgyében találták első példányait, 1853-ban, a cári korona díszítésénél is felhasználták. Urali smaragdnak vagy bobrovkai gránátnak is nevezik, az 1 karát fölötti példányok ritka ékkőnek számítanak. Kémiai összetétele azonos a melanitéval.
Topazolit sárgás-zöld nagyon ritka változat, ami könnyen téveszthető a topázzal.
Kontakt metamorf formában gyakran gránithoz kötődően keletkezik. A metamorf képződésben sokszor különféle palákhoz és szerpentinekhez kapcsolódik. Szkarnosodás során is keletkezik. Hasonló ásvány: az almandin és a pirop.
Több centiméter nagyságú kristályai is előfordulnak Oroszországban a középső urali területeken. Franciaországban, Németországban Kaiserstuhl közelében, Olaszországban Livorno közelében, a topazolit Genova és Torino környékén, melanit a Vezúv közelében és Elba szigetén. Norvégiában barnás-fekete kristályokban Arendal közelében. Az Amerikai Egyesült Államokban Észak-Karolina és New Jersey szövetségi államokban vöröses-fekete példányokat találtak. Brazília területén több helyen. 1996-ban Namíbia területén találták meg a demontoid szép példányait.
A Wikimédia Commons tartalmaz Andradit témájú médiaállományokat.
Bognár László: Ásványhatározó. Gondolat Kiadó. 1987.
Cris Pellant: Kőzetek és ásványok. Magyar Könyvklub. Budapest. 1993.
J.Arem: Rock and Minerals. Toronto. 1974
Kémiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Andradit&oldid=24294141”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. október 11., 22:28
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.